Berlin (dpa/SN). Předsyda stajneje šćěpjenskeje komisije Thomas Mertens warnuje koronapandemiju nastupajo před přemało gripowymi šćěpjenjemi rizikowych skupin. Dotal je 30- do 50procentowska kwota jasnje přeniska. Tež hdyž njebě minjenu sezonu žaneje sylneje gripoweje žołmy, móhło tomu tónkróć ćim hórje być. Fachowcy radźa wosebje samodruhim, chronisce chorym, medicinskemu personalej, hladacym přiwuznym a ludźom, kotřiž maja wšědnje kontakt k wulkemu publikumej, so šćěpić dać. Kaž hižo pola korony dźe wo to, zo by mjenje ludźi lěkowanje w chorownjach trjebało abo zemrěło. „Při šćěpjenju njeńdźe jenož wo koronu. Tež wšitke tamne šćěpiwa měli dale běžeć“, skedźbnja Mertens zdobom na šćěpjenje dźěći. „Srědki su genialne a jara wuznamne wudobyće mediciny“, wón měni. „Zo bychmy wjele infekciskich problemow rozrisać móhli, za to pomha nam naposledk jenož dobre šćěpiwo.“
szl_Latn